
REPUBLIKA HRVATSKA
VARAŽDINSKA ŽUPANIJA
Općina Sveti Đurđ
Općinsko vijeće

KLASA: 250-07/26-01/1
URBROJ: 2186-21-02-26-1
Sveti Đurđ, 11. kolovoza 2026.


Na temelju odredbe članka 22. Statuta Općine Sveti Đurđ ("Službeni vjesnik Varaždinske županije" broj 30/21. i 18/22.), Općinsko vijeće Općine Sveti Đurđ na 9. sjednici održanoj 11.8.2026. godine donosi sljedeći 

ZAKLJUČAK

o davanju suglasnosti Dobrovoljnom vatrogasnom društvu Sveti Đurđ za provedbu projekta "Nabava vatrogasnog vozila putem financijskog leasinga"


Članak 1.
(1) Općinsko vijeće Općine Sveti Đurđ daje suglasnost Dobrovoljnom vatrogasnom društvu Sveti Đurđ (dalje u tekstu: DVD Sveti Đurđ) za provedbu projekta „Nabava vatrogasnog vozila putem financijskog leasinga“, koji obuhvaća nabavu novog navalnog vatrogasnog vozila putem financijskog leasinga na rok od sedam godina.
(2) Suglasnost iz stavka 1. ovog članka daje se radi provedbe projekta i poduzimanja svih potrebnih radnji u svrhu nabave novog navalnog vatrogasnog vozila, uključujući provedbu postupka javne nabave za odabir ponuditelja financijskog leasinga.

Članak 2.
(1) DVD Sveti Đurđ dužno je postupak nabave iz članka 1. ovog Zaključka provesti u skladu s važećim propisima kojima se uređuje javna nabava i drugim primjenjivim propisima.
(2) DVD Sveti Đurđ dužno je po završetku postupka javne nabave Općini Sveti Đurđ dostaviti podatke o provedenom postupku, odabranom ponuditelju, konačnoj vrijednosti nabave, uvjetima financiranja, roku financijskog leasinga, dinamici plaćanja i svim drugim bitnim elementima budućeg ugovornog odnosa.

Članak 3.
(1) Općinsko vijeće Općine Sveti Đurđ će, nakon završetka postupka javne nabave i utvrđivanja konačnih uvjeta nabave i financiranja, donijeti odgovarajući akt kojim će se dati suglasnost za sklapanje ugovora o financiranju između Općine Sveti Đurđ i DVD-a Sveti Đurđ te utvrditi način i dinamika osiguranja sredstava za financiranje nabave.
(2) Ovim Zaključkom ne utvrđuje se konačan iznos financijske obveze Općine Sveti Đurđ, budući da će isti ovisiti o rezultatima provedenog postupka javne nabave.


Članak 4. 
Ovlašćuje se općinski načelnik Općine Sveti Đurđ za poduzimanje radnji potrebnih za provedbu ovog Zaključka, u okviru svojih zakonskih i statutom utvrđenih ovlasti.

Članak 5.
Ovaj Zaključak stupa na snagu osmog dana dana od dana objave u "Službenom vjesniku Varaždinske županije". 


OPĆINSKO VIJEĆE OPĆINE SVETI ĐURĐ

Predsjednik Općinskog vijeća 
Davor Kraljić

